दूरसंचार क्षेत्र की बिगड़ती हालत को लेकर क्षेत्र की सात कंपनियों के साथ ढाई घंटे की बैठक के बाद भारत दूरसंचार विनियामक प्राधिकरण (ट्राई) के अध्यक्ष आर.एस.शर्मा ने प्रेस वार्ता में कहा, “दूरसंचार कंपनियों ने आज वॉइस तथा डेटा सेवाओं के लिए एक न्यूनतम निर्धारित कीमत तय करने का सुझाव दिया। इसके पीछे उन्होंने तर्क दिया है कि इससे कम कीमत पर कोई भी कंपनी वॉइस या डेटा सेवाएं प्रदान नहीं कर सकती।”